
Бүген Татарстан Республикасы Президенты Рөстәм Миңнеханов ТР Министрлар Кабинетында дин вәкилләре белән очрашты.

Казан һәм Татарстан архиепискобы Анастасий белән очрашуда Казан епархиясенең агымдагы мәсьәләләре, шул исәптә Изге Анакай иконасы танылуга 400 ел тулуга багышланган чаралар, шулай ук Казан духовная семинариясе эшчәнлеге буенча фикер алыштылар.

Аннары Рөстәм Миңнеханов ТР мөселманнары Диния нәзарәте рәисе мөфти Илдус хәзрәт Фәизов белән очрашты. Яклар республика мөселман өммәтендәге гомуми вәзгыять буенча фикер алыштылар. Аерым алганда, Татарстан мөфтие 2011 елга нәтиҗә ясады һәм 2012 елга билгеләнгән чаралар турында сөйләде. Моннан тыш, ул ТР Президентына ТР мөселманнары Диния нәзарәте Тарихи-мәдәни мирас елы кысаларында 2012 елны Коръән елы дип игълан итүен белдерде.

Дин вәкилләре белән очрашуда ТР Президенты Аппараты җитәкчесе Юрий Камалтынов һәм ТР Президентының дини берләшмәләр белән элемтә идарәсе җитәкчесе Марат Гатин катнашты
ТР Президенты республиканың дин вәкилләре белән очрашты